1992L0014 — ET — 22.05.2001 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU DIREKTIIV 92/14/EMÜ,

2. märts 1992,

rahvusvahelise tsiviillennunduse konventsiooni teise väljaande (1988) 16. lisa 1. köite 2. peatüki II osas käsitletud lennukite lendude piiramise kohta







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 84 lõiget 2, võttes arvesse komisjoni ettepanekut, ( 1 ) võttes arvesse Euroopa Parlamendi arvamust, ( 2 ) võttes arvesse majandus- ja sotsiaalkomitee arvamust ( 3 ) ning arvestades, et: ning arvestades, et: mürastandardite kohaldamine tsiviilkasutuses olevate allahelikiirusega reaktiivlennukite suhtes on lennutransporditeenuste osutamise seisukohast olulise tähtsusega, eriti kui kõnealused standardid piiravad lennuettevõtjate käitatavate lennukite kasulikku tööiga; nõukogu direktiiv 80/51/EMÜ ( 4 ) kehtestab sellisele müraemissioonile piirangud; nõukogu direktiiv 89/629/EMÜ ( 5 ) piirab ainult rahvusvahelise tsiviillennunduse konventsiooni teise väljaande (1988) 16. lisa 1. köite 2. peatüki II osas kindlaksmääratud standarditele vastavate lennukite kandmist liikmesriikide tsiviilõhusõidukite registritesse; kõnealuses direktiivis täpsustatakse, et registreerimise piiramine on ainult esimene etapp; Euroopa ühenduste keskkonnakaitse tegevusprogramm ( 6 ) näitab selgelt müra probleemi tähtsust ja eelkõige vajadust võtta meetmeid lennuliikluse tekitatud müra vastu; ühenduse lennujaamade üha suureneva ülekoormuse tõttu on oluline tagada, et olemasolevaid rajatisi kasutatakse parimal viisil; see on võimalik ainult siis, kui kasutatakse keskkonnale sobivaid lennukeid; töö, mida ühendus on teinud koostöös teiste rahvusvaheliste organitega, on näidanud, et meetmed, millega piiratakse selliste lennukite käitamist, mis ei vasta 16. lisa 3. peatükis kindlaksmääratud standarditele, peavad järgima kõiki registreerimist piiravaid eeskirju, et sellest oleks keskkonnale kasu; sel eesmärgil tuleks kehtestada ühtsed eeskirjad põhjendatud aja jooksul, et tagada kogu ühenduses kooskõlastatud lähenemine olemasolevate eeskirjade täiendamisele; see on eriti tähtis, pidades silmas hiljutist suunda järk-järgult liberaliseerida Euroopa lennuliiklust; lennukimüra tuleks veelgi vähendada, võttes arvesse keskkonnategureid, tehnilist teostatavust ja majanduslikke tagajärgi; seepärast on asjakohane, et käitataks ainult neid liikmesriikide registritesse kantud tsiviilkasutuses olevaid allahelikiirusega reaktiivlennukeid, mis vastavad 16. lisa 3. peatüki standarditele; liikmesriikide registritest 3. peatüki standarditele mittevastavate lennukite järk-järguline kustutamine sobib nii lennuettevõtjaile kui tootjaile; erilist tähelepanu tuleb pöörata arengumaade probleemidele; tehniliste või majanduslike raskuste puhul oleks mõistlik teha piiratud erandeid, ON VASTU VÕTNUD KÄESOLEVA DIREKTIIVI:







Artikkel 1

1. Käesoleva direktiivi eesmärk on piirata artiklis 2 kirjeldatud tsiviilkasutuses olevate allahelikiirusega reaktiivlennukite käitamist.

2. Käesolevat direktiivi kohaldatakse lennukite suhtes, mille maksimaalne stardimass on vähemalt 34 000 kg, kusjuures kõnealuse lennukitüübi kinnitatud maksimaalne mahutavus on rohkem kui 19 istekohta, välja arvatud meeskonnale ettenähtud kohad.

▼M1

3. Käesolevas määruses kasutatakse järgmisi mõisteid:

lennuettevõtja — kehtiva lennutegevusloaga õhutranspordiettevõtja;

lennutegevusluba — ettevõtjale antud luba, mis lubab tal vedada reisijaid, posti ja/või lasti õhu kaudu tasu ja/või rendi eest;

ühenduse lennuettevõtja — lennuettevõtja, kellel on kehtiv lennutegevusluba, mille on välja andnud liikmesriik vastavalt nõukogu 23. juuli 1992. aasta määrusele (EMÜ) nr 2407/92 lennuettevõtjatele lennutegevuslubade väljaandmise kohta; ( 7 )

kogu tsiviilkasutuses olevate allahelikiirusega reaktiivlennukite park — kogu tsiviilkasutuses olevate allahelikiirusega reaktiivlennukite park, mis on lennuettevõtja kasutuses omandiõiguse või mis tahes vähemalt üheaastase rendilepingu alusel.

▼B

Artikkel 2

1. Liikmesriigid tagavad, et alates 1. aprillist 1995 ei või nende territooriumil asuvates lennujaamades käitada tsiviilkasutuses olevaid allahelikiirusega reaktiivlennukeid, mille mootorite kahekontuursuse aste on alla kahe, kui neile ei ole antud mürasertifikaati, mis tõendab nende vastavust:

a) rahvusvahelise tsiviillennunduse konventsiooni teise väljaande (1988) 16. lisa 1. köite 3. peatüki II osas kindlaksmääratud standarditele; või

b) eespool nimetatud konventsiooni 16. lisa 1. köite 2. peatüki II osas kindlaksmääratud standarditele, tingimusel et lennuki lennukõlblikkussertifikaat on esmakordselt välja antud vähem kui 25 aastat tagasi.

2. Liikmesriigid tagavad, et alates 1. aprillist 2002 vastavad kõik nende territooriumil asuvatest lennujaamadest käitatavad tsiviilkasutuses olevad allahelikiirusega reaktiivlennukid lõike 1 punkti a sätetele.

3. Lõigetes 1 ja 2 märgitud territooriumide hulka ei kuulu asutamislepingu artikli 227 lõikes 2 märgitud ülemeredepartemangud.

▼M1

4. Enne lõikes 2 märgitud kuupäeva võib piirata või keelata lõike 1 punkti a nõuetele mittevastavate tsiviilkasutuses olevate allahelikiirusega reaktiivlennukite käitamise Berliin-Tegeli ja Berliin-Tempelhofi lennujaamas.

▼B

Artikkel 3

Lisas loetletud lennukite suhtes ei kohaldata artikli 2 lõike 1 punktide a ja b nõudeid niivõrd, kuivõrd:

a) selliseid allahelikiirusega tsiviilkasutuses olevaid reaktiivlennukeid, millele on antud mürasertifikaat, mis tõendab nende vastavust rahvusvahelise tsiviillennunduse konventsiooni teise väljaande (1988) 16. lisa 1. köite 2. peatüki II osas kindlaksmääratud standarditele, käitatakse ühenduse lennujaamades ajavahemikus 1986—1990 12kuulise vaatlusperioodi jooksul, mis valitakse välja koos asjaomaste riikidega; ja

▼M1

b) need lennukid olid lisas selle lennuki juurde märgitud arengumaa registris vaatlusaasta jooksul ja nende käitamist jätkavad otseselt või mis tahes rendilepingu alusel nende maade füüsilised või juriidilised isikud.

▼M1

Eelmises lõigus märgitud erandit ei kohaldata, kui lennuk on renditud füüsilisele või juriidilisele isikule, kes ei ole asutatud riigis, mis on lisas lennuki juurde märgitud.

▼B

Artikkel 4

Liikmesriigid võivad anda erandeid artikli 2 lõike 1 punktis b kehtestatud 25aastasest tähtajast mitte rohkem kui kokku kolmeks aastaks lennukitele, mille suhtes lennuettevõtja tõestab, et tema tegevus oleks vastasel juhul põhjendamatult kahjustatud.

Artikkel 5

1. Liikmesriigid ei kohalda artikli 2 lõike 1 nõudeid lennukite suhtes, mis ei vasta 16. lisa 3. peatüki standarditele, kuid mida võib muuta nendele standarditele vastavaks, tingimusel et:

a) kõnealuse lennukitüübi jaoks on olemas ja tegelikult saadaval ümberehituseks sobivad seadmed;

b) selliste seadmetega varustatud lennukid vastavad 16. lisa 3. peatüki standarditele, nagu on kindlaks määratud vastavalt liikmesriikides vastuvõetud tehnilistele standarditele ja korrale, kuni ajani, mil ühenduse tasandil kehtestatakse ühtsed standardid ja kord;

c) 1. aprilli 1994. aasta seisuga on lennuettevõtja tellinud vastavad seadmed;

d) lennuettevõtja on nõustunud selliste muudatuste tegemiseks kehtestatud kõige varasema tarnetähtajaga.

2. Liikmesriigid võivad anda erandeid artikli 2 nõuetest ajaloolist huvi pakkuvatele lennukitele.

Artikkel 6

Liikmesriigid võivad anda erandeid artikli 2 lõike 1 nõuetest lennukitele, mille asendamiseks on enne 1. aprilli 1994 esitatud tellimus lennukile, mis vastab 16. lisa 3. peatüki standarditele põhimõttel üks erand ühe tellitud lennuki kohta, tingimusel et lennuettevõtja on nõustunud kõige varasema tarnetähtajaga.

▼M1

Artikkel 7

1. Liikmesriigid võivad piirduda 16. lisa 3. peatüki standarditele mittevastavate lennukite kõikide sissekannete kustutamisel oma registritest määraga, mis on võrdne aastas kuni 10 % kogu ühenduse lennuettevõtja tsiviilkasutuses olevate allahelikiirusega reaktiivlennukite pargist.

2. Liikmesriigid ei kohalda artikli 2 lõike 1 nõudeid lennukite suhtes, mis on liikmesriikide registritesse jäänud vastavalt lõikele 1.

3. Kui liikmesriik on kohaldanud lõigetes 1 ja 2 kirjeldatule samaväärset erandit lennukite suhtes, mis on registreeritud kolmandas riigis ja mida käitatakse selles liikmesriigis enne käesoleva direktiivi jõustumist, võib see erand jõusse jääda tingimusel, et lennuettevõtja täidab nõutud tingimusi.

▼B

Artikkel 8

Üksikjuhtudel võivad liikmesriigid lubada oma territooriumil asuvatel lennuväljadel ajutiselt kasutada lennukeid, mida ei või käitada käesoleva direktiivi muude sätete alusel. See erand peaks piirduma:

a) lennukitega, mille käitamine on nii erandlik, et ajutise erandi tegemisest keeldumine ei oleks mõistlik;

b) lennukitega, mis teostavad mittetulunduslikke lende seoses ümberehitustööde, remondi või hooldustöödega.

Artikkel 9

1. Iga liikmesriik, kes annab erandeid artiklite 4—7 alusel, teatab sellest ja oma otsuse põhjustest teiste liikmesriikide pädevatele asutustele ja komisjonile.

2. Iga liikmesriik tunnustab teise liikmesriigi antud erandeid viimase registris olevate lennukite suhtes.

▼M1

Artikkel 9a

Lisa muudatused, mis võivad osutuda vajalikuks, et tagada täielik vastavus artiklis 3 sätestatud kriteeriumidele, jõustatakse vastavalt artikli 9b lõikes 2 määratletud menetlusele.

Artikkel 9b

1. Komisjoni abistab nõukogu 16. detsembri 1991. aasta määrusega (EMÜ) nr 3922/91 (tehniliste nõuete ja haldusprotseduuride kooskõlastamise kohta tsiviillennunduses) ( 8 ) ettenähtud komitee, kes tegutseb vastavalt lõikes 2 kirjeldatud menetlusele.

2. Komisjoni esindaja esitab komiteele võetavate meetmete eelnõu. Tähtaja jooksul, mille määrab eesistuja lähtudes küsimuse kiireloomulisusest, esitab komitee eelnõu kohta oma arvamuse. Arvamus võetakse vastu asutamislepingu artikli 148 lõikes 2 komisjoni ettepanekul nõukogu poolt vastuvõtmisele kuuluvate otsuste jaoks sätestatud häälteenamusega. Liikmesriikide esindajate hääli komitees arvestatakse kõnealuses artiklis sätestatud viisil. Eesistuja ei hääleta.

3.

a) Kui kavandatavad meetmed on komitee arvamusega kooskõlas, võtab komisjon need vastu;

b) kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon viivitamata nõukogule ettepaneku võetavate meetmete kohta. Nõukogu teeb otsuse kvalifitseeritud häälteenamusega. Kui nõukogu ei tee kolme kuu jooksul alates ettepaneku tegemisest mingit otsust, võtab komisjon ettepandud meetmed vastu.

▼B

Artikkel 10

1. Liikmesriigid jõustavad käesoleva direktiivi järgimiseks vajalikud õigusnormid enne 1. juulit 1992.

Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide tekstid.

Artikkel 11

Käesolev direktiiv on adresseeritud liikmesriikidele.

▼M1









LISA

ÕHUSÕIDUKID, MILLE SUHTES TEHAKSE ERAND VASTAVALT ARTIKLILE 3

Märkus: käesolevas lisas loetletud lennukitele tehakse erand Ühinenud Rahvaste Organisatsiooni poliitika ja otsuste (näiteks sanktsioonid, embargo jne) üldraamistikus.







ALŽEERIA Seerianumber Tüüp Registritunnus Käitaja ▼M3 ————— ▼M1 21053 B727-2D6 7T-VEI Air Algérie 21210 B727-2D6 7T-VEM Air Algérie 21284 B727-2D6 7T-VEP Air Algérie 20884 B737-2D6 7T-VEG Air Algérie 21063 B737-2D6 7T-VEJ Air Algérie 21064 B737-2D6 7T-VEK Air Algérie 21065 B737-2D6 7T-VEL Air Algérie 21211 B737-2D6 7T-VEN Air Algérie 20650 B737-2D6 7T-VED Air Algérie 21285 B737-2D6 7T-VEQ Air Algérie ▼M3 21212 B737-2D6 7T-VEO Air Algérie 21286 B737-2D6 7T-VER Air Algérie ▼M1







KONGO DEMOKRAATLIK VABARIIK Seerianumber Tüüp Registritunnus Käitaja 20200 B707-329C 9Q-CBW Scibe Airlift







DOMINIKAANI VABARIIK Seerianumber Tüüp Registritunnus Käitaja 19767 B707-399C HI-442CT Dominicana de Aviación







EGIPTUS Seerianumber Tüüp Registritunnus Käitaja ▼M2 ————— ▼M1 19916 B707-328C SU-PBB Air Memphis 21194 B737-266 SU-AYK Egypt Air ▼M3 ————— ▼M1







IRAAK Seerianumber Tüüp Registritunnus Käitaja 20889 B707-370C YI-AGE Iraqi Airways 20892 B737-270C YI-AGH Iraqi Airways 20893 B737-270C YI-AGI Iraqi Airways







LIIBANON Seerianumber Tüüp Registritunnus Käitaja 20259 B707-3B4C OD-AFD MEA ▼M2 ————— ▼M1 19589 B707-323C OD-AHC MEA 19515 B707-323C OD-AHD MEA 20170 B707-323B OD-AHF MEA 19516 B707-323C OD-AHE MEA 19104 B707-327C OD-AGX TMA 19105 B707-327C OD-AGY TMA 18939 B707-323C OD-AGD TMA 19214 B707-331C OD-AGS TMA 19269 B707-321C OD-AGO TMA 19274 B707-321C OD-AGP TMA







LIBEERIA Seerianumber Tüüp Registritunnus Käitaja 45683 DC8F-55 EL-AJO Liberia World Airlines ▼M2 ————— ▼M1







LIIBÜA Seerianumber Tüüp Registritunnus Käitaja 20245 B727-224 5A-DAI Libyan Arab Airlines 21051 B727-2L5 5A-DIB Libyan Arab Airlines 21052 B727-2L5 5A-DIC Libyan Arab Airlines 21229 B727-2L5 5A-DID Libyan Arab Airlines 21230 B727-2L5 5A-DIE Libyan Arab Airlines







MAURITAANIA Seerianumber Tüüp Registritunnus Käitaja 11093 F28-4000 5T-CLG Air Mauritanie







MAROKO Seerianumber Tüüp Registritunnus Käitaja ▼M2 ————— ▼M1







NIGEERIA Seerianumber Tüüp Registritunnus Käitaja 18809 B707-338C 5N-ARQ DAS Air Cargo ▼M2 ————— ▼M1







PAKISTAN Seerianumber Tüüp Registritunnus Käitaja 20488 B707-340C AP-AXG PIA







SAUDI ARAABIA Seerianumber Tüüp Registritunnus Käitaja 20574 B737-268C HZ-AGA Saudia 20575 B737-268C HZ-AGB Saudia 20576 B737-268 HZ-AGC Saudia 20577 B737-268 HZ-AGD Saudia 20578 B737-268 HZ-AGE Saudia 20882 B737-268 HZ-AGF Saudia 20883 B737-268 HZ-AGG Saudia ▼M3 21275 B737-268 HZ-AGH Saudia 21276 B737-268 HZ-AGI Saudia 21277 B737-268 HZ-AGJ Saudia 21280 B737-268 HZ-AGK Saudia 212281 B737-268 HZ-AGL Saudia 212283 B737-268 HZ-AGN Saudia 21360 B737-268 HZ-AGO Saudia ▼M1







SVAASIMAA Seerianumber Tüüp Registritunnus Käitaja 45802 DC8F-54 3D-AFR African International Airways 46012 DC8F-54 3D-ADV African International Airways

▼M3







SÜÜRIA Järjekorranumber Tüüp Registreerimine Käitaja 21203 B727-294 YK-AGA Syrianair 21204 B727-294 YK-AGB Syrianair 21205 B727-294 YK-AGC Syrianair

▼M1







TUNEESIA Seerianumber Tüüp Registritunnus Käitaja ▼M3 ————— ▼M1 21179 B727-2H3 TS-JHR Tunis Air 21235 B727-2H3 TS-JHT Tunis Air

▼M3







UGANDA Järjekorranumber Tüüp Registreerimine Käitaja 19821 B707-379C 5X-GLA Air Alexander

▼M3







JEEMEN Järjekorranumber Tüüp Registreerimine Käitaja 21296 B737-2N8 70-ACU Yemen Airways

▼M1







ZIMBABWE Seerianumber Tüüp Registritunnus Käitaja ▼M2 —————